ইয়ান চুনলিং
ইয়ান চুনলিং (চীনা: 颜骏凌, ইংরেজি: Yan Junling; জন্ম: ২৮ জানুয়ারি ১৯৯১) হলেন একজন চীনা পেশাদার ফুটবল খেলোয়াড়। তিনি বর্তমানে চীনা ক্লাব সাংহাই পোর্ট এবং চীন জাতীয় দলের হয়ে গোলরক্ষক হিসেবে খেলেন। ২০০৯ সালে, ইয়ান চীন অনূর্ধ্ব-২০ দলের হয়ে চীনের বয়সভিত্তিক পর্যায়ে অভিষেক করেছিলেন। প্রায় চার বছর যাবত চীনের বয়সভিত্তিক দলের হয়ে খেলার পর, তিনি ২০১৫ সালে চীনের হয়ে আন্তর্জাতিক পর্যায়ে অভিষেক করেছেন; চীনের জার্সি গায়ে তিনি এপর্যন্ত ৫৩ ম্যাচে অংশগ্রহণ করেছেন।